Oficialusis leidinys L 151 , 11/06/2002 p. 0001 - 0003



Tarybos reglamentas (EB) Nr. 988/2002 2002 m. birželio 3 d. iš dalies keičiantis Reglamentą (EEB) Nr. 3677/90, nustatantį priemones, kurių reikia imtis siekiant užkirsti kelią panaudoti tam tikras medžiagas neteisėtai narkotinių ir psichotropinių medžiagų gamybai EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 133 straipsnį, atsižvelgdama į Komisijos pasiūlymą [1], kadangi: (1) Reglamentas (EEB) Nr. 3677/90 [2] nustatė priemones, kurių reikia imtis siekiant užkirsti kelią panaudoti tam tikras medžiagas neteisėtai narkotinių ir psichotropinių medžiagų gamybai. (2) Siekiant aiškumo ir siekiant laikytis 1988 m. gruodžio 19 d. Jungtinių Tautų konvencijos dėl kovos su neteisėta narkotinių ir psichotropinių medžiagų apyvarta 12 straipsnio 10 dalies bei Jungtinių Tautų Generalinės Asamblėjos 1998 m. Specialiosios sesijos dėl narkotikų Rezoliucijos 20/4, išankstinį pranešimą apie eksportą reglamentuojančias nuostatas reikėtų atskirti nuo nuostatų dėl Reglamento (EEB) Nr. 3677/90 priedo 1 kategorijoje išvardytų suklasifikuotų medžiagų eksporto leidimų. (3) Rikėtų atitinkamai iš dalies pakeisti Reglamentą (EEB) Nr. 3677/90, PRIĖMĖ ŠĮ REGLAMENTĄ: 1 straipsnis Reglamentas (EEB) Nr. 3677/90 iš dalies keičiamas taip: 1. 2 straipsnio 1 punkto trečioji įtrauka pakeičiama taip: "— eksportuotojo, importuotojo, platintojo ir, pagal 4, 4a, 5 ir 5a straipsnius, — galutinio gavėjo pavadinimus ir adresus." 2. 4 straipsnis pakeičiamas šiais 4 ir 4a straipsniais: "4 straipsnis Išankstinis pranešimas apie eksportąPriedo 1 kategorijoje išvardytos suklasifikuotos medžiagos 1. Apie priedo 1 kategorijoje išvardytų suklasifikuotų medžiagų eksportą turi būti pateikiamas išankstinis pranešimas, kuris siunčiamas paskirties šaliai pagal 1988 m. gruodžio 19 d. Jungtinių Tautų konvencijos dėl kovos su neteisėta narkotinių ir psichotropinių medžiagų apyvarta 12 straipsnio 10 dalį ir Jungtinių Tautų Generalinės Asamblėjos 1998 m. Specialiosios sesijos dėl narkotikų Rezoliuciją 20/4. Paskirties šaliai atsakyti suteikiamas ne ilgesnis nei 15 darbo dienų laikotarpis, kuriam pasibaigus eksportuojančiosios valstybės narės kompetentingos institucijos leidžia vykdyti eksporto operacijas, nebent gaunama neigiama rekomendacija. 2. Suinteresuotos valstybės narės kompetentingos institucijos prieš eksportuojant suklasifikuotas medžiagas į paskirties šalį, pateikia 4a straipsnio 2 dalyje nurodytą informaciją tos šalies kompetentingoms institucijoms. Tokią informaciją pateikianti institucija reikalauja, kad informaciją gaunanti trečiosios šalies institucija bet kokią prekybos, verslo, komercijos ar profesinę paslaptį arba prekybos procesą laikytų konfidencialiais. 4a straipsnis Eksporto leidimasPriedo 1 kategorijoje išvardytos suklasifikuotos medžiagos 1. Priedo 1 kategorijoje išvardytų suklasifikuotų medžiagų eksportas leidžiamas tik turint leidimą — individualų eksporto leidimą — išduotą valstybės narės, kurioje pagal galiojančias nuostatas turi būti užpildyta muitinės eksporto deklaracija, kompetentingų institucijų. 2. Paraiškose dėl 1 dalyje minimų leidimų išdavimo pateikiama ši informacija: a) eksportuotojo, trečiosios šalies importuotojo ir bet kurio kito ūkio subjekto, dalyvaujančio eksporto operacijoje ar vežime, bei galutinio gavėjo pavadinimai ir adresai; b) priedo 1 kategorijoje nurodytos suklasifikuotos medžiagos pavadinimas; c) suklasifikuotos medžiagos kiekis ir svoris, o jei tai — mišinys, to mišinio kiekis ir svoris bei bet kurios kitos priede nurodytos medžiagos, kurios yra mišinyje, kiekis, svoris arba procentinė dalis; d) duomenys apie transporto susitarimus, visų pirma, numatyta išsiuntimo diena, vežimo būdas, muitinės įstaigos, kurioje bus pildoma muitinės eksporto deklaracija, pavadinimas, jei šiame etape tokia informacija turima — transporto priemonės identifikavimas, maršrutas, numatoma išvykimo iš Bendrijos muitų teritorijos ir įvažiavimo į importuojančią šalį vieta. 9 dalyje minimais atvejais prie paraiškos pridedama paskirties šalies išduoto importo leidimo kopija. 3. Sprendimas dėl paraiškos priimamas per 15 darbo dienų laikotarpį nuo dienos, kurią kompetentinga institucija nusprendžia, jog yra pateikti visi dokumentai. Šis laikotarpis pratęsiamas, jei 9 dalyje minimais atvejais kompetentingos institucijos yra priverstos teirautis daugiau informacijos, kad galėtų įsitikinti, jog yra tinkamai leista importuoti medžiagas 4. Nepažeidžiant bet kokių galimų vykdymo užtikrinimo priemonių įgyvendinimo, 1 dalyje minimas eksporto leidimas neišduodamas, jei: a) yra pagrįstų priežasčių įtarti, kad pagal 2 dalį pateikta informacija yra suklastota arba neteisinga; b) 9 dalyje minimais atvejais nustatoma, kad paskirties šalies kompetentingos institucijos nėra davusios tinkamo leidimo eksportuoti suklasifikuotas medžiagas; c) yra pagrįstų priežasčių įtarti, kad šios medžiagos yra skirtos neteisėtai narkotikų ar psichotropinių medžiagų gamybai. 5. Jei 2 dalyje minimoje paraiškoje duomenys apie maršrutą ir transporto priemonę nepateikiami, eksporto leidime nurodoma, kad ūkio subjektas privalo pateikti šiuos duomenis muitinei arba kitai kompetentingai institucijai išvykimo iš Bendrijos muitų teritorijos vietoje prieš fizinį krovinio išvykimą. Tokiais atvejais tai atitinkamai paaiškinama išduodant eksporto leidimą. 6. Visais atvejais eksporto leidimas pateikiamas muitinėms pildant muitinės eksporto deklaraciją. Be to, leidimo kopija kartu su kroviniu vežama į suklasifikuotų medžiagų išvykimo iš Bendrijos muitų teritorijos vietos muitinės įstaigą. Prieš grąžindama leidimo kopiją išdavusiajai institucijai, ši įstaiga atitinkamais atvejais įrašo 5 dalyje minimus duomenis ir kitus reikalingus duomenis bei uždeda savo antspaudą. 7. Eksporto leidimo išdavimas jo turėtojo neatleidžia nuo galimos administracinės ar kitokio pobūdžio atsakomybės. 8. Kompetentingos institucijos gali sustabdyti arba panaikinti eksporto leidimą, jei yra pagrįstų priežasčių įtarti, kad medžiagos gali būti atiduotos neteisėtai narkotikų ar psichotropinių medžiagų gamybai. 9. Kai pagal Bendrijos ir trečiosios šalies susitarimą eksportas neturi būti leidžiamas, nebent tos šalies kompetentingos institucijos išduoda konkrečių medžiagų importo leidimą, Komisija valstybių narių kompetentingoms institucijoms nurodo tos trečiosios šalies kompetentingos institucijos pavadinimą ir adresą bei kitą tos šalies pateiktą operatyvinę informaciją. Valstybių narių kompetentingos institucijos įsitikina, ar turimas tinkamas leidimas, prireikus paprašydamos trečiosios šalies kompetentingos institucijos patvirtinimo." 3. 5 straipsnio 2 dalis pakeičiama taip: "2.4 ir 4a straipsniai mutatis mutandis taikomi 1 dalyje minimam eksportui, kurį ketinama tiesiogiai arba netiesiogiai vykdyti į trečiąją šalį, jei nustatyta, kad ta šalis yra susijusi su neteisėta narkotikų ar psichotropinių medžiagų gamyba naudojant atitinkamas suklasifikuotas medžiagas. Minimas nustatymas visų pirma grindžiamas atitinkamos trečiosios šalies Komisijai pateiktu pagrįstu prašymu. 4a straipsnis taip pat taikomas, kai pagal 3 dalį negali būti išduodamas neterminuotas vienkartinis leidimas." 4. 5a straipsnio 2 dalis pakeičiama taip: "2.1 dalyje minimų medžiagų eksportui mutatis mutandis taikomos 4 ir 4a straipsnio nuostatos, kai pagal su atitinkamomis trečiosiomis šalimis sudarytus konkrečius susitarimus tokiems veiksmams būtinas eksporto leidimas ir išankstinis pranešimas apie eksportą. 4a straipsnis taip pat taikomas, kai pagal 3 dalį negali būti išduodamas neterminuotas vienkartinis leidimas." 5. 6 straipsnio 1 ir 2 dalys pakeičiamos taip: "1. Siekdama užtikrinti, kad būtų teisingai taikomi 2 straipsnis ir 4, 4a, 5 ir 5a straipsniai, kiekviena valstybė narė pagal vidaus teisė patvirtina priemones, būtinas, kad kompetentingos institucijos: a) gautų informaciją apie visus užsakymus atlikti su suklasifikuotomis medžiagomis susijusias operacijas; b) patektų į ūkio subjektų tarnybines patalpas ir gautų pažeidimų įrodymus. 2. Nepažeisdamos 4, 4a, 5 ir 5a straipsnių bei šio straipsnio 1 dalies nuostatų, kiekvienos valstybės narės kompetentingos institucijos gali drausti į Bendrijos muitų teritoriją įvežti arba išvežti suklasifikuotas medžiagas, jei yra pagrįstų priežasčių įtarti, kad medžiagos yra skirtos neteisėtai narkotikų ar psichotropinių medžiagų gamybai." 2 straipsnis Šis reglamentas įsigalioja dvidešimtą dieną po jo paskelbimo Europos Bendrijų oficialiame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 2002 m. birželio 3 d. Tarybos vardu Pirmininkas J. C. Aparicio Pérez [1] 2002 m. kovo 14 d. pasiūlymas (dar nepaskelbtas Oficialiajame leidinyje). [2] OL L 357, 1990 12 20, p. 1. Reglamentas su paskutiniais pakeitimais, padarytais Reglamentu (EB) Nr. 1116/2001 (OL L 153, 2001 6 8, p. 4). Pataisyta redakcija yra OL L 215, 2001 8 9, p. 57. --------------------------------------------------